Diari Oficial de la Generalitat Valenciana


Sumari del DOGV 4145, del 11-12-2001 (2001/11332)

ACORD de 4 d'octubre de 2001, de la Comissió Territorial d'Urbanisme de València, relatiu a la modificació del Pla General relativa al Sector 2 de Paiporta.
------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11283


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paiporta
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, relatiu a la modificació del Pla General relativa al Sector 2 de Paiporta. [2001/11504]
  
Vist l'expedient remés per l'Ajuntament de Paiporta referit a la modificació del Pla General relativa al Sector 2, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Decret de l'Alcaldia de 27 d'octubre de 2000. Després del pertinent període d'exposició pública, en el qual es va presentar una al·legació, es va aprovar provisionalment pel mateix òrgan el 8 de març de 2001.
  
Segon
  
El projecte consta de memòria i plans d'informació i d'ordenació.
  
Tercer
  
La modificació està integrada en l'alternativa tècnica d'un programa per al desenvolupament del Sector 2 de sòl urbanitzable d'aquest municipi, que ha sigut aprovat provisionalment per l'Ajuntament en sessió de 8 de març de 2001, i s'ha adjudicat la condició d'urbanitzador en favor de l'AIU Sector 2.
  
Quart
  
El Sector 2 té una superfície de 220.362 m2s i inclou tres elements de la xarxa primària del Pla, corresponent a la zona verda Vil·la Amparo (20.768 m2 de superfície) i a les dotacions de caràcter docent identificades en el planejament com EC-8 (8.000 m2) i EC-9 (12.000 m2).
  
La modificació proposa l'alteració d'una sèrie de determinacions que el Pla General estableix respecte del sector, que es refereixen en essència als aspectes següents:
  
- Canvi de qualificació i superfície de la dotació EC-8, passa de ser un element de la xarxa primària de 8.000 m2 de superfície a ser de xarxa secundària amb una superfície de 10.000 m2.
  
- Qualificació de la parcel·la del Xalet Vil·la Amparo com a dotació pública d'ús educatiu ?cultural.
  
- Reajustament de la superfície del Parc Vil·la Amparo, passa de 20.768 m2 a 19.706,84 m2.
  
- Alteració de la proporció de l'edificabilitat màxima per tipologies admeses en el Pla General, per a permetre una edificabilitat terciària màxima del 10%, atenent als requeriments del Reglament de Planejament de la Comunitat Valenciana.
  
- Modificacions relatives al nombre màxim de plantes, altura màxima de cornisa, admissió de plantes àtic, profunditat edificable i en relació amb el còmput del semisoterrani a l'efecte de l'edificabilitat.
  
Cinqué
  
Paiporta disposa d'un Pla General aprovat definitivament per la Comissió Territorial d'Urbanisme el 5 de novembre de 1998.
  
L'1 d'octubre de 1999, el director general d'Urbanisme i Ordenació Territorial va emetre l'informe preliminar a què es refereix l'article 31.1.b) de la Llei 6/1994 Reguladora de l'Activitat Urbanística, davant d'una proposta de pla parcial del sector de referència presentat per aquesta AIU, que incrementava el nombre màxim de plantes admeses en l'àmbit i la proporció d'edificabilitat per tipologies inicialment prevista.
  
Sisé
  
La Comissió Territorial d'Urbanisme, en sessió de 31 de maig de 2001, va adoptar l'acord de suspendre l'aprovació definitiva de l'expedient de referència, mentre no s'esmenaren una sèrie de deficiències que s'indiquen en el mencionat acord.
  
Seté
  
El 20 de juny de 2001, l'Ajuntament va remetre la documentació complementària, que incloïa l'informe dels tècnics municipals justificatiu de les modificacions proposades, el certificat del secretari de l'Ajuntament sobre la tramitació de la modificació i el pla parcial del sector.
  
Vuité
  
La Comissió Territorial d'Urbanisme, en sessió de 27 de juliol de 2001, va adoptar l'acord de suspendre l'aprovació definitiva de l'expedient de referència, mentre no s'acreditara que la tramitació s'ajustava al procediment previst en la Llei Reguladora de l'Activitat Urbanística, en particular pel que fa al fet que la publicació s'havia efectuat en un diari d'informació general.
  
Nové
  
La Comissió Informativa de la Comissió Territorial d'Urbanisme de València, en sessió celebrada el 28 de setembre de 2001, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
El 25 de setembre de 2001, va entrar en el Registre dels Serveis Territorials, el certificat del secretari de l'Ajuntament sobre la publicació de l'anunci d'informació pública de la modificació de referència, per termini d'un mes en el diari Levante, sense que s'hagen presentat al·legacions, i s'estima acreditat, en últim cas, que la tramitació s'ajusta al procediment establit en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
De l'Acord de l'Ajuntament ple de 8 de març de 2001, es pot deduir que s'insta l'aprovació definitiva per la Comissió Territorial d'Urbanisme, de la modificació del Pla General relativa al Sector 2 i que es requereix l'expedició de cèdula d'urbanització respecte del pla parcial corresponent.
  
Tercer
  
Les determinacions contingudes en la modificació es consideren, de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió de 4 d'octubre de 2001, acorda:
  
- Aprovar definitivament la modificació del Pla General relativa al Sector 2.
  
- Concedir Cèdula d'Urbanització respecte del Pla Parcial del Sector 2.
  
Tot això relatiu al municipi de Paiporta.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.